קטרזינה וואסיק

קטרזינה "קסיה" וילק-וואסיק (בפולנית: Katarzyna "Kasia" Wasick; נולדה ב-22 במרץ 1992) היא שחיינית פולנייה, סגנית אלופת העולם (בודפשט 2022) ופעמיים ברציפות סגנית אלופת אירופה (בודפשט 2020 ורומא 2022) במשחה ל-50 מטר חופשי. השתתפה ב-5 אולימפיאדות (בייג'ינג 2008, לונדון 2012, ריו דה ז'ניירו 2016, טוקיו 2020, פריז 2024).

 ביוגרפיה 
קטרזינה וואסיק נולדה בשם קטרזינה וילק וגדלה בקרקוב. אביה, זביגנייב וילק, מתאגרף לשעבר ושלושת אחיה אף הם ספורטאים, שני אחים גדולים שחיינים ואחות אתלטית. היא למדה והתאמנה באוניברסיטת דרום קליפורניה בעלת תואר ראשון בפסיכולוגיה.

2008
באולימפיאדת בייג'ינג היא סיימה במקום 16 במשחה שליחות 4x200 מטר חופשי בתוצאה של 8:07.40 דקות, כשחיינית שנייה היא קבעה ב"זינוק שליחות" תוצאה של 2:02.78 דקות.

2012
באולימפיאדת לונדון היא סיימה במקום 27 במשחה ל-100 מטר חופשי בתוצאה של 56.13 שניות. נוסף לכך, היא סיימה במקום 16 במשחה שליחות 4x200 מטר חופשי בתוצאה של 8:13.76 דקות, כשחיינית ראשונה היא קבעה תוצאה של 2:05.46 דקות.

2016
באולימפיאדת ריו דה ז'ניירו היא סיימה במקום 29 במשחה ל-100 מטר חופשי בתוצאה של 55.44 שניות ובמקום 15 במשחה שליחות 4x100 מטר חופשי בתוצאה של 3:41.43 דקות, לפני ישראל (3:41.97 דקות), כשחיינית ראשונה היא קבעה תוצאה של 55.34 שניות.

2019
באליפות העולם שנערכה בקוואנגג'ו, קוריאה הדרומית ביולי 2019 סיימה במקום 16 במשחה ל-50 מטר חופשי בתוצאה של 25.03 שניות, בשלב המוקדמות היא קבעה תוצאה של 24.97 שניות, במקום 22 במשחה ל-100 מטר חופשי בתוצאה של 54.68 שניות, במקום עשירי במשחה שליחים משולב 4x100 מטר חופשי בשיא לאומי חדש של 3:27.63 דקות, כשחיינית שלישית היא קבעה ב"זינוק שליחים" תוצאה של 53.93 שניות, במקום 11 (ישראל מקום 10) במשחה שליחים משולב 4x100 מטר מעורב בתוצאה של 3:48.21 דקות, כשחיינית רביעית היא קבעה ב"זינוק שליחים" תוצאה של 53.91 שניות, במקום 12 במשחה שליחות 4x100 מטר חופשי בתוצאה של 3:41.01 דקות, כשחיינית ראשונה היא קבעה תוצאה של 55.03 שניות ובמקום 15 במשחה שליחות 4x100 מטר מעורב בתוצאה של 4:04.27 דקות, כשחיינית רביעית היא קבעה ב"זינוק שליחים" תוצאה של 54.91 שניות.

2021
באולימפיאדת טוקיו סיימה במקום חמישי במשחה ל-50 מטר חופשי בתוצאה של 24.32 שניות, בשלב חצי הגמר היא קבעה תוצאה של 24.26 שניות.

2022
סגנית אלופת עולם
באליפות העולם שנערכה בבודפשט, הונגריה ביוני 2022 זכתה במדליית כסף במשחה ל-50 מטר חופשי בתוצאה של 24.18 שניות, אחרי שרה שסטרם (23.98 שניות) ולפני מג האריס מאוסטרליה ואריקה בראון מארצות הברית (24.38 שניות).

באליפות העולם (בריכת 25 מטר) שנערכה במלבורן, אוסטרליה בדצמבר אותה שנה היא זכתה במדליית כסף במשחה ל-50 מטר חופשי בתוצאה של 23.55 שניות, אחרי אמה מקיאן מאוסטרליה שקבעה שיא אליפות חדש של 23.04 שניות ולפני אנה הופקין מהממלכה המאוחדת (23.68 שניות). נוסף לכך, היא סיימה במקום תשיעי במשחה ל-100 מטר חופשי בתוצאה של 52.40 שניות.

2023
באליפות העולם שנערכה בפוקואוקה, יפן ביולי 2023 היא סיימה במקום 12 במשחה ל-50 מטר פרפר בתוצאה של 24.72 שניות.

2024
באליפות העולם שנערכה בדוחה, קטר בפברואר 2024 היא זכתה במדליית ארד במשחה ל-50 מטר חופשי בשיא לאומי חדש של 23.95 שניות, אחרי שרה שסטרם	שקבעה את התוצאה הרביעית בהיסטוריה (23.69 שניות) וקייט דאגלס מארצות הברית שקבעה שיא אמריקה חדש של 23.91 שניות. נוסף לכך, היא סיימה במקום רביעי במשחה שליחות 4x100 מטר חופשי בשיא לאומי חדש של 3:38.65 דקות, כשחיינית ראשונה היא קבעה שיא לאומי חדש של 54.12 שניות, שהחזיק מעמד 3 ימים.

באולימפיאדת פריז סיימה במקום חמישי במשחה ל-50 מטר חופשי בתוצאה של 24.33 שניות. במשחה שליחים 4x100 חופשי סיימה במקום 13 בתוצאה של 3:40.67 דקות.

באליפות העולם (בריכת 25 מטר) שנערכה בבודפשט, הונגריה בדצמבר זכתה במדליית ארד במשחה ל-50 מטר חופשי בתוצאה של 23.37 שניות, אחרי גרטשן וולש (22.83 שניות) וקייט דאגלס (23.05 שניות) האמריקאיות. בנוסף זכתה במדליית ארד במשחה שליחים 4x50 מטר חופשי משולב בשיא לאומי של 1:28.80	דקות, אחרי איטליה (1:28.50 דקות) וקנדה (1:28.60 דקות). במשחה ל-100 מטר חופשי סיימה במקום שישי בתוצאה של 51.99	שניות. במשחה שליחים 4x50 מטר מעורב משולב סיימה במקום 16 בתוצאה של 1:39.73 דקות.

 2025 
באליפות העולם שנערכה בסינגפור ביולי-אוגוסט סיימה במקום שמיני במשחה ל-50 מטר חופשי בתוצאה של 24.74 שניות. במשחה שליחים 4x100 מעורב משולב סיימה שמינית בתוצאה של 3:44.27 דקות.

באליפות אירופה (בריכת 25 מטר) שנערכב בלובלין, פולין זכתה במדליית זהב במשחה ל-50 מטר חופשי בתוצאה של 23.20 שניות, לפני שרה קורטיס מאיטליה (23.41 שניות) ובריל גאסטאלדלו מצרפת (23.41 שניות). במשחה שליחות 4x50 מטר חופשי זכתה במדליית ארד בתוצאה של (1:35.75 דקות) אחרי הולנד (1:33.85 דקות) ואיטליה (1:34.30 דקות). במשחה שליחים 4x50 מעורב משולב זכתה במדליית ארד בתוצאה של 1:36.98 דקות, לפני איטליה (1:36.09 דקות) והולנד (1:36.18	דקות). במשחה שליחים 4x50 מטר חופשי משולב סיימה במקום רביעי בתוצאה של 1:28.55 דקות. במשחה שליחות 4x50 מטר סיימה במקום רביעי בתוצאה של 1:44.55 דקות.

 חיים אישיים 
נשואה למתיו וואסיק, והם מתגוררים בלאס וגאס.

 שיאים אישיים 
בריכה אולימפית
 50 מטר חופשי: 23.95 שניות (2024), שיא פולין
 100 מטר חופשי: 54.12 שניות (2024)
בריכת 25 מטר
 50 מטר חופשי: 23.10 שניות (2022), שיא פולין
 100 מטר חופשי: 51.44 שניות (2021), שיא פולין

 ראו גם 

 קישורים חיצוניים 

קטגוריה:שחייניות חופשי
קטגוריה:שחייניות פולניות
קטגוריה:קרקוב: אישים
קטגוריה:ספורטאיות אולימפיות פולניות
קטגוריה:שחייניות באולימפיאדת בייג'ינג (2008)
קטגוריה:שחייניות באולימפיאדת לונדון (2012)
קטגוריה:שחייניות באולימפיאדת ריו דה ז'ניירו (2016)
קטגוריה:שחייניות באולימפיאדת טוקיו (2020)
קטגוריה:משתתפים פולנים באולימפיאדת טוקיו (2020)
קטגוריה:שחייניות באולימפיאדת פריז (2024)
קטגוריה:ילידות 1992
קטגוריה:פולנים שנולדו ב-1992